ΑΠΟΦΑΣΗ ΤΗΣ ΕΠΟΠΤΕΥΟΥΣΑΣ ΑΡΧΗΣ ΤΗΣ ΕΖΕΣ αριθ. 67/94/COL της 27ης Ιουνίου 1994 για τον καθορισμό των μεθόδων ελέγχου για τη διατήρηση του καθεστώτος των αγελών βοοειδών σε ορισμένα κράτη ΕΖΕΣ ως επίσημα απαλλαγμένων από φυματίωση

Η ΕΠΟΠΤΕΥΟΥΣΑ ΑΡΧΗ ΤΗΣ ΕΖΕΣ,

Έχοντας υπόψη:

τη συμφωνία για τον Ευρωπαϊκό Οικονομικό Χώρο, όπως έχει προσαρμοστεί από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, και ιδίως το άρθρο 17 και το πρωτόκολλο 1 σημείο 4 στοιχείο δ),

την πράξη που αναφέρεται στο σημείο 1 του κεφαλαίου Ι του παραρτήματος Ι της συμφωνίας για τον Ευρωπαϊκό Οικονομικό Χώρο περί υγειονομικών προβλημάτων στον τομέα των ενδοκοινοτικών συναλλαγών βοοειδών και χοιροειδών (οδηγία 64/432/ΕΟΚ του Συμβουλίου, η οποία εφεξής αναφέρεται ως «πράξη για τα βοοειδή και χοιροειδή»), και ιδίως το άρθρο 3 παράγραφος 14,

τη συμφωνία μεταξύ των κρατών της ΕΖΕΣ για την ίδρυση Εποπτεύουσας Αρχής και Δικαστηρίου, όπως έχει προσαρμοστεί από το πρωτόκολλο προσαρμογής της συμφωνίας μεταξύ των κρατών της ΕΖΕΣ για την ίδρυση Εποπτεύουσας Αρχής και Δικαστηρίου, και ιδίως το άρθρο 5 παράγραφος 2 στοιχείο δ) και το πρωτόκολλο 1 άρθρο 1 στοιχείο ε),

Εκτιμώντας:

ότι η Φινλανδία, όπως δήλωσε σε επιστολή της 7ης Μαρτίου 1994, η Σουηδία, όπως δήλωσε σε επιστολή της 28ης Απριλίου 1994 και η Νορβηγία, όπως δήλωσε σε επιστολή της 29ης Απριλίου 1994, θεωρούν ότι πληρούν τις προϋποθέσεις της παραγράφου 14 του άρθρου 3 της πράξης για τα βοοειδή και χοιροειδή 7

ότι άνω του 99,9 % των αγελών βοοειδών στη Φινλανδία, τη Νορβηγία και τη Σουηδία έχουν κηρυχθεί επίσημα απαλλαγμένες από φυματίωση, κατά την έννοια του άρθρου 2 στοιχείο δ) της πράξης για τα βοοειδή και χοιροειδή, και δεδομένου ότι πληρούσαν τους όρους για το χαρακτηρισμό αυτό επί δέκα τουλάχιστον έτη 7

ότι, κάθε έτος, κατά τα έξι τουλάχιστον τελευταία έτη δεν έχει παρουσιασθεί φυματίωση των βοοειδών σε περισσότερες από μία αγέλη στις 10 000 στη Φινλανδία, τη Νορβηγία και τη Σουηδία 7

ότι όλα τα βοοειδή που σφάζονται στη Φινλανδία, τη Νορβηγία και τη Σουηδία, με εξαίρεση όσα σφάζονται στην εκμετάλλευση για κατανάλωση στην εκμετάλλευση, υποβάλλονται σε εξέταση μετά τη σφαγή από επίσημο κτηνίατρο 7

ότι, για να διατηρηθεί ο χαρακτηρισμός αυτός, είναι αναγκαίος ο καθορισμός μέτρων ελέγχου, τα οποία να διασφαλίζουν την αποτελεσματικότητά του και τα οποία να είναι προσαρμοσμένα προς την ειδική υγειονομική κατάσταση των αγελών βοοειδών και χοιροειδών στη Φινλανδία, τη Νορβηγία και τη Σουηδία 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Κτηνιατρικής Επιτροπής της ΕΖΕΣ, η οποία επικουρεί την Εποπτεύουσα Αρχή της ΕΖΕΣ,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

1. Κατά παρέκκλιση από το παράρτημα Α σημείο Ι στοιχείο β) της πράξης για τα βοοειδή και χοιροειδή, τα κράτη ΕΖΕΣ ή οι περιφέρειες αυτών που αναφέρονται στο παράρτημα της παρούσας απόφασης μπορούν να διατηρούν το καθεστώς των αγελών βοοειδών ως επίσημα απαλλαγμένων από φυματίωση, εφόσον πληρούνται οι ακόλουθοι όροι:

1.1. Θα δημιουργηθεί σύστημα ταυτοποίησης, το οποίο θα δίνει τη δυνατότητα να ανευρίσκονται οι αγέλες προέλευσης και διαμετακόμισης κάθε βοοειδούς.

1.2. Όλα τα βοοειδή που σφάζονται, με εξαίρεση όσα σφάζονται στην εκμετάλλευση για κατανάλωση στην εκμετάλλευση, υποβάλλονται σε εξέταση μετά τη σφαγή από επίσημο κτηνίατρο.

1.3. Κάθε περίπτωση όπου υπάρχει υπόνοια φυματίωσης για ζωντανό ή νεκρό/σφαγμένο ζώο πρέπει να δηλώνεται στις αρμόδιες αρχές.

1.4. Για κάθε περίπτωση όπου υπάρχει υπόνοια, οι αρμόδιες αρχές διενεργούν τις απαιτούμενες έρευνες για να επιβεβαιώσουν ή να ανατρέψουν την υπόνοια, συμπεριλαμβανομένης της αναγωγής στην αγέλη προέλευσης και διαμετακόμισης. Εάν κατά τη μεταθανάτια εξέταση ή τη σφαγή βρεθούν βλάβες που δημιουργούν υπόνοιες φυματίωσης, οι αρμόδιες αρχές υποβάλλουν τις εν λόγω βλάβες σε εργαστηριακή εξέταση.

1.5. Για τα βοοειδή που υπάρχουν υπόνοιες το καθεστώς των αγελών προέλευσης και διαμετακόμισης των βοοειδών, ως επίσημα απαλλαγμένων από φυματίωση αναστέλλεται και η περίοδος αναστολής εξακολουθεί έως ότου κλινικές ή εργαστηριακές εξετάσεις ή δοκιμασίες φυματίνης αποκλείσουν την παρουσία φυματίωσης των βοοειδών.

1.6. Εάν επιβεβαιωθεί η υποψία φυματίωσης, είτε με δοκιμασίες φυματίνης είτε με κλινικές ή εργαστηριακές εξετάσεις, ανακαλείται το καθεστώς της επίσημα απαλλαγμένης από φυματίωση αγέλης για τις αγέλες προέλευσης και διαμετακόμισης.

2. Η ανάκληση του καθεστώτος της επίσημα απαλλαγμένης από φυματίωση αγέλης εξακολουθεί να ισχύει έως ότου:

2.1. όλα τα ζώα να θεωρήθηκαν μολυσμένα έχουν απομακρυνθεί από την αγέλη,

2.2. έχει διενεργηθεί απολύμανση των εγκαταστάσεων και των σκευών,

και

2.3. όλα τα υπόλοιπα βοοειδή ηλικίας άνω των έξι εβδομάδων έχουν αντιδράσει αρνητικά σε δύο τουλάχιστον επίσημες ενδοδερμικές δοκιμασίες φυματίνης σύμφωνα με το πρόγραμμα Β της πράξης για βοοειδή και χοιροειδή. Η πρώτη δοκιμασία διενεργείται τουλάχιστον έξι μήνες μετά την απομάκρυνση του τελευταίου μολυσμένου ζώου από την αγέλη και η δεύτερη δοκιμασία διενεργείται τουλάχιστον έξι μήνες μετά την πρώτη.

3. Ο αριθμός των προσβεβλημένων αγελών ανακοινώνεται στην Εποπτεύουσα Αρχή της ΕΖΕΣ σε ετήσια βάση 7 ως προσβεβλημένη αγέλη νοείται η αγέλη προέλευσης ή διαμετακόμισης, η οποία περιελάμβανε βοοειδές που έδωσε θετικά αποτελέσματα σε δοκιμασία για την παρουσία του Mycobacterium bovis. Η Εποπτεύουσα Αρχή της ΕΖΕΣ μπορεί, εφόσον ενδείκνυται με βάση τις πληροφορίες αυτές, να λάβει απόφαση σύμφωνα με το άρθρο 3 παράγραφος 14, δεύτερη περίπτωση της πράξης για βοοειδή και χοιροειδή.

4. Η παρούσα απόφαση αρχίζει να ισχύει την 1η Ιουλίου 1994.

5. Η παρούσα απόφαση απευθύνεται στη Φινλανδία, τη Σουηδία και τη Νορβηγία.

6. Το κείμενο της παρούσας απόφασης στην αγγλική γλώσσα είναι το μόνο αυθεντικό.

Βρυξέλλες, 27 Ιουνίου 1994.

Για την Εποπτεύουσα Αρχή της ΕΖΕΣ

Pekka SΔILΔ

Μέλος της Αρχής

ΠΑΡΑΡΤΗΜΑ

Περιφέρειες που μπορούν να διατηρούν το καθεστώς της επίσημα απαλλαγμένης από φυματίωση περιφέρειας, βάσει του άρθρου 3 παράγραφος 14 της πράξης για βοοειδή και χοιροειδή

Φινλανδία: Όλες οι περιφέρειες

Νορβηγία: Όλες οι περιφέρειες

Σουηδία: Όλες οι περιφέρειες.